Lav et referat af nedenstående tekst:

Tekst:
Kort før midnat torsdag aften udbrød der en kraftig brand på asfaltfabrikken Colas afdeling i Aalborg, hvor en flere hundrede kvadratmeter stor lagerbygning blev beskadiget. - Klokken 23.51 får vi en melding om, at der er opstået en større brand på asfaltfabrikken. Branden er opstået i en værkstedshal, siger vagtchef Per Jørgensen fra Nordjyllands Politi. Asfaltfabrikken ligger på Mineralvej 27 i Aalborg, og lige nu undersøger teknikere fra Nordjyllands Politi stedet for at kunne identificere årsagen til branden. - Vi vil i løbet af i dag eller mandag få undersøgt stedet, men da der er tale om en værkstedshal, så kan det ikke afvises, at der har stået noget tændt i bygningen, der så har ført til branden. - Umiddelbart er der ingen tegn på indbrud, eller at branden skulle være påsat, men vi får både udarbejdet en brand- og indbrudsrapport, der kan hjælpe med at slå fast, hvad der er sket, siger Per Jørgensen, der er vagtchef ved Nordjyllands Politi. Der var ingen personer til stede i bygningen, da branden opstod.

Referat:
Natten til fredag var den aalborgensiske asfaltfabrik Colas udsat for en voldsom brand.